Da tidligere udenrigsminister Kristian Jensen (V) tilbage i november var i Folketingssalen, afviste han blankt Alternativets anklage om, at regeringen havde brudt en vetoret, som Alternativet skulle have fået. Alternativet havde ikke ikke fået en sådan vetoret over, hvilke forskere der skulle lave en ny krigsredegørelse, lød det fra Jensen.

Men en fortrolig mailudveksling mellem Alternativets fredsordfører, René Gade, og daværende justitsminister Søren Pind (V) giver nu et andet billede.

René Gade fik således kort før aftalens endelige indgåelse i slutningen af maj sidste år skriftlige forsikringer fra Søren Pind om, at Alternativet ikke skulle frygte, at de kunne blive kørt over af de andre partier bag aftalen, når forskerne efter aftalens indgåelse skulle sammensættes.